SK Úradný vestník Európskej únie C 251/14

Žiadosť o schválenie nepodstatnej zmeny v súlade s článkom 53 ods. 2 druhým pododsekom nariadenia Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny

(2017/C 251/07)

Európska komisia schválila túto nepodstatnú zmenu v súlade článkom 6 ods. 2 druhým pododsekom delegovaného nariadenia Komisie (EÚ) č. 664/2014 (1).

ŽIADOSŤ O SCHVÁLENIE NEPODSTATNEJ ZMENY

Žiadosť o schválenie nepodstatnej zmeny v súlade s článkom 53 ods. 2 druhým pododsekom nariadenia Európskeho parlamentu a Rady (EÚ) č. 1151/2012 (2)

„PAN DE CRUZ DE CIUDAD REAL“

EÚ č.: PGI-ES-2210 – 13.1.2017

CHOP ( ) CHZO ( X ) ZTŠ ( )

1. Skupina žiadateľov a oprávnený záujem

Adresa: Asociación Provincial de fabricantes y expendedores de Pan de Ciudad Real [Provinčné združenie výrobcov a maloobchodníkov v oblasti Pan de Ciudad Real] (AFEXPAN CIUDAD REAL) Avda Rey Santo, 8- 2o Planta 13005 Ciudad Real ESPAÑA Tel. +34 926600002 kl. 5007 E-mail: igp@afexpan.es

2. Členský štát alebo tretia krajina

Španielsko

3. Položky v špecifikácii, ktorých sa zmena týka

— ☐ Opis výrobku — ☐ Dôkaz o pôvode — ☐ Spôsob výroby — ☐ Súvislosť — ☒ Označovanie — ☐ Iné [uveďte]

4. Typ zmeny (zmien)

— ☐ Zmena špecifikácie výrobku s registrovaným CHOP alebo CHZO, ktorá sa považuje za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012 a v prípade ktorej nie je potrebná zmena uverejneného jednotného dokumentu. — ☒ Zmena špecifikácie výrobku s registrovaným CHOP alebo CHZO, ktorá sa považuje za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012 a v prípade ktorej je potrebná zmena uverejneného jednotného dokumentu. — ☐ Zmena špecifikácie výrobku s registrovaným CHOP alebo CHZO, ktorá sa považuje za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012 a v prípade ktorej nebol uverejnený jednotný dokument (alebo rovnocenný dokument). — ☐ Zmena špecifikácie registrovanej ZTŠ, ktorá sa považuje za nepodstatnú v zmysle článku 53 ods. 2 štvrtého pododseku nariadenia (EÚ) č. 1151/2012.

5. Zmena (zmeny)

Označovanie

Z bodu 8. Označovanie boli zo špecifikácie vypustené nasledujúce odseky:

„Kód zodpovedajúci registračnému číslu príslušnej pekárne je umiestnený do jednej zo štvrtín vytvorených krížom a do inej štvrtiny je umiestnená etiketa na potravinárske použitie, na ktorej sa nachádza logo CHZO ‚Pan de Cruz de Ciudad Real‘, európske logo CHZO, ako i individuálne kontrolné číslo zodpovedajúce chlebu a identifikácia certifikačnej organizácie.“

„Certifikačná organizácia poskytuje a dohliada na číslovanie bochníkov podľa poradia.“

Predchádzajúce znenie položky o označovaní:

„Chleby, na ktoré sa vzťahuje toto chránené zemepisné označenie, sú pre zaručenie správnej identifikácie označené takto: Na vrchnej strane majú chleby dva na seba kolmé hlboké zárezy v tvare kríža. Kód zodpovedajúci registračnému číslu príslušnej pekárne je umiestnený do jednej zo štvrtín vytvorených krížom a do inej štvrtiny je umiestnená etiketa na potravinárske použitie, na ktorej sa nachádza logo CHZO ‚Pan de Cruz de Ciudad Real‘, európske logo CHZO, ako i individuálne kontrolné číslo zodpovedajúce chlebu a identifikácia certifikačnej organizácie. Na svojej spodnej strane majú chleby anagram alebo logo CHZO, ktoré tvoria malé perforácie v kôrke. Certifikačná organizácia poskytuje a dohliada na číslovanie bochníkov podľa poradia. Bochníky chleba, na ktoré sa vzťahuje CHZO ‚Pan de Cruz de Ciudad Real‘, sa v prípade, keď si to vyžadujú platné právne predpisy, predávajú označené a v obale.“

Odôvodnenie:

Dôvodom zmeny je náročnosť označenia chleba registračným číslom pekárne, individuálnym kontrolným číslom a identifikáciou certifikačnej organizácie, najmä v prípade malých chlebov, jednolibrových chlebov a žemlí z dôvodu malej veľkosti týchto bochníkov a zložitosti upevňovania etikiet na potravinárske použitie na chlieb, ktorý bol práve vytiahnutý z pece pri teplote 180 až 200 °C.

Pre spotrebiteľov je jednoduchšie identifikovať chlieb „Pan de Cruz de Ciudad Real“ podľa dvoch značiek opísaných v navrhovanej zmene.

Táto zmena je nepodstatná, pretože sa nevzťahuje na zmenu výrobku, ktorý zostáva rovnaký a zachováva si svoje vlastnosti. Podobne nejde o zmenu zemepisnej oblasti, súvislosti ani názvu, ani o sprísnenie obmedzení pre maloobchodníkov. Zodpovedá teda požiadavkám článku 53 ods. 2, aby mohla byť považovaná za nepodstatnú zmenu.

Nové znenie položky o označovaní:

„Bochníky, na ktoré sa vzťahuje CHZO ‚Pan de Cruz de Ciudad Real‘, sa pre zaručenie správnej identifikácie na verejnosti prezentujú v tejto podobe: Na vrchnej strane majú chleby dva na seba kolmé hlboké zárezy v tvare kríža. Na svojej spodnej strane majú chleby anagram alebo logo CHZO, ktoré tvoria malé perforácie v kôrke. Bochníky chleba, na ktoré sa vzťahuje CHZO ‚Pan de Cruz de Ciudad Real‘, sa v prípade, keď si to vyžadujú platné právne predpisy, predávajú označené a v obale.“

Následky zmeny znenia ostatných položiek špecifikácie:

2. Opis produktu

Predchádzajúce znenie:

„Výrobok, na ktorý sa vzťahuje chránené zemepisné označenie (CHZO) ‚Pan de Cruz de Ciudad Real‘, je chlieb z pšeničnej múky, ktorý tvorí jeden celistvý a hutný kus. Veľký guľatý bochník má tvrdú bielu striedku a hladkú kôrku. Na jeho vrchnej strane sú dva na seba kolmé hlboké zárezy v tvare kríža (ktorým vďačí za svoj názov). Vrchná strana bochníka je takisto označená kódom zodpovedajúcim registračnému číslu príslušnej pekárne. Na spodnej strane chleba sa nachádza anagram alebo logo CHZO.“

Nové znenie:

„Výrobok, na ktorý sa vzťahuje chránené zemepisné označenie (CHZO) ‚Pan de Cruz de Ciudad Real‘, je chlieb z pšeničnej múky, ktorý tvorí jeden celistvý a hutný kus. Veľký guľatý bochník má tvrdú bielu striedku a hladkú kôrku. Na jeho vrchnej strane sú dva na seba kolmé hlboké zárezy v tvare kríža (ktorým vďačí za svoj názov). Na spodnej strane chleba sa nachádza anagram alebo logo CHZO.“

5. Opis spôsobu výroby

Predchádzajúce znenie:

„Zárezy Zárezy sa tiež vykonávajú ručne. Dva na seba kolmé zárezy v tvare kríža sú urobené na vrchnej strane vykysnutých chlebov. Kód zodpovedajúci registračnému číslu príslušnej pekárne je umiestnený do jednej zo štvrtín vytvorených uvedenými zárezmi. To sa vykoná pomocou kovového nástroja vo forme pečiatky, ktorý je vhodný na tento účel.“

Nové znenie:

„Zárezy sa takisto vykonávajú ručne. Dva na seba kolmé zárezy v tvare kríža sú urobené na vrchnej strane vykysnutých chlebov.“

Predchádzajúce znenie:

„Sádzanie do pece Aj tento krok sa vykonáva ručne. Najprv sa chlieb s narezanou vrchnou stranou vloží do pece pomocou lopaty. Kód zodpovedajúci registračnému číslu príslušnej pekárne a kolmé zárezy v tvare kríža sú obrátené nadol.“

Nové znenie:

„Aj tento krok sa vykonáva ručne. Najprv sa chlieb s narezanou vrchnou stranou vloží do pece pomocou lopaty, pričom kolmé zárezy v tvare kríža sú obrátené nadol.“

Predchádzajúce znenie:

„Vyberanie z pece Chlieb sa vyberá z pece tou istou lopatou a ukladá sa na vozíky s drevenými policami, ktoré uľahčujú vetranie a chladnutie. Po vychladnutí sa bochníky ručne označia v súlade s bodom 8 tejto špecifikácie. Potom sú pripravené na uvedenie na trh.“

Nové znenie:

„Vyberanie z pece Chlieb sa vyberá z pece tou istou lopatou a ukladá sa na vozíky s drevenými policami, ktoré uľahčujú vetranie a chladnutie.“

Podobne sa aktualizuje položka 7.

Kontrolný orgán

Predchádzajúce znenie:

„Kontrolným orgánom je táto certifikačná organizácia: ECOAGROCONTROL, S.L. Carlos VII 9 13630 – Socuéllamos (C.Real) Telefón: 926 532 628 917450014 Táto organizácia má povolenie od autonómneho spoločenstva Kastília-La Mancha a dodržiava požiadavky stanovené v norme UNE-EN 45011.“

Nové znenie:

„Kontrolným orgánom je táto certifikačná organizácia: CERTIFOOD C/CRISTOBAL BORDIU, 35. 4o PLANTA. OFIC. 415, 28003, Madrid, ESPAÑA Tel. +34 917450014 Táto organizácia má povolenie od autonómneho spoločenstva Kastília-La Mancha a dodržiava požiadavky stanovené v norme UNE-EN 45011.“

Navrhovaná zmena špecifikácie ovplyvňuje znenie týchto položiek v jednotnom dokumente.

3.2. Opis výrobku, na ktorý sa vzťahuje názov uvedený v bode 1

Predchádzajúce znenie:

„Výrobok, na ktorý sa vzťahuje chránené zemepisné označenie (CHZO) ‚Pan de Cruz de Ciudad Real‘, je chlieb z pšeničnej múky, ktorý tvorí jeden celistvý a hutný kus. Veľký guľatý bochník má tvrdú bielu striedku a hladkú kôrku. Na jeho vrchnej strane sú dva na seba kolmé hlboké zárezy v tvare kríža (ktorým vďačí za svoj názov). Vrchná strana bochníka je takisto označená kódom zodpovedajúcim registračnému číslu príslušnej pekárne. Na spodnej strane chleba sa nachádza anagram alebo logo CHZO.“

Nové znenie:

„Výrobok, na ktorý sa vzťahuje chránené zemepisné označenie (CHZO) ‚Pan de Cruz de Ciudad Real‘, je chlieb z pšeničnej múky, ktorý tvorí jeden celistvý a hutný kus. Veľký guľatý bochník má tvrdú bielu striedku a hladkú kôrku. Na jeho vrchnej strane sú dva na seba kolmé hlboké zárezy v tvare kríža (ktorým vďačí za svoj názov). Na spodnej strane chleba sa nachádza anagram alebo logo CHZO.“

3.7. Špecifické pravidlá označovania

Predchádzajúce znenie:

„Chleby, na ktoré sa vzťahuje toto chránené zemepisné označenie, sú pre zaručenie správnej identifikácie označené takto: Na vrchnej strane majú chleby dva na seba kolmé hlboké zárezy v tvare kríža. Kód zodpovedajúci registračnému číslu príslušnej pekárne je umiestnený do jednej zo štvrtín vytvorených krížom a do inej štvrtiny je umiestnená etiketa na potravinárske použitie, na ktorej sa nachádza logo CHZO ‚Pan de Cruz de Ciudad Real‘, európske logo CHZO, ako i individuálne kontrolné číslo zodpovedajúce chlebu a identifikácia certifikačnej organizácie. Na svojej spodnej strane majú chleby anagram alebo logo CHZO, ktoré tvoria malé perforácie v kôrke.“

Nové znenie:

„Chleby, na ktoré sa vzťahuje toto chránené zemepisné označenie, sú pre zaručenie správnej identifikácie označené takto: Na vrchnej strane majú chleby dva na seba kolmé hlboké zárezy v tvare kríža. Na svojej spodnej strane majú chleby anagram alebo logo CHZO, ktoré tvoria malé perforácie v kôrke.“

V dôsledku prispôsobenia jednotného dokumentu prílohe I k vykonávaciemu nariadeniu Komisie (EÚ) č. 668/2014, ktorá neobsahuje časti 5.1, 5.2 a 5.3, bolo znenie skrátené. Boli zachované rovnaké opisy zemepisnej oblasti, špecifickosti a príčinnej súvislosti.

Predchádzajúce znenie:

„5.1. Špecifickosť zemepisnej oblasti Pre podnebie zemepisnej oblasti sú charakteristické teploty a vlhkosť, ktoré umožňujú kysnutie pri teplote prostredia. Teplota vzduchu sa pohybuje medzi 26 a 30 °C a jeho relatívna vlhkosť je od 40 do 45 %. Metóda remeselnej výroby chleba ‚Pan de Cruz de Ciudad Real‘ je vychýrená. Výrobok má tieto špecifické vlastnosti: Ručné tvarovanie a ručne vykonané zárezy, na vrchnej strane zárezy v tvare kríža, na spodnej strane perforácie označenia a odležanie chleba počas 10 až 15 minút pred jeho vsadením do pece so zárezom v tvare kríža smerom dolu. 5.2. Špecifickosť výrobku Chlieb je kompaktný a hutný bochník s hladkou, hebkou a hrubou kôrkou, s tvrdou a bielou striedkou, s intenzívnou vôňou obilia a v ústach má príjemnú a mierne sladkú chuť. 5.3. Príčinná súvislosť medzi zemepisnou oblasťou a kvalitou alebo vlastnosťami výrobku (pre CHOP) alebo špecifickou vlastnosťou, povesťou alebo inou vlastnosťou výrobku (pre CHZO) Výrobná metóda vznikala počas storočí trvajúcej pekárskej tradície. Hlavnou charakteristikou osobitého a z veľkej časti remeselného spôsobu výroby je zárez v tvare kríža a vloženie chleba do pece, ktorý zabraňuje, aby kôrka chleba počas pečenia popraskala. Takisto proces kysnutia je prispôsobený vlhkosti a teplote tejto zemepisnej oblasti, čím vzniká tenká kôrka. Tento spôsob výroby tvorí základ špecifického chleba s vlastnosťami uvedenými v bode 5 ods. 2.“

Nové znenie:

„Pre podnebie zemepisnej oblasti sú charakteristické teploty a vlhkosť, ktoré umožňujú kysnutie pri teplote prostredia. Teplota vzduchu v miestnosti na kysnutie sa pohybuje medzi 26 a 30 °C a jeho relatívna vlhkosť je od 40 do 45 %. Toto sú špecifické vlastnosti remeselnej výroby slávneho chleba ‚Pan de Cruz de Ciudad Real‘. Ručné tvarovanie a ručne vykonané zárezy, na vrchnej strane zárezy v tvare kríža, na spodnej strane perforácie označenia a odležanie chleba počas 10 až 15 minút pred jeho vsadením do pece so zárezom v tvare kríža smerom dolu. Hlavnou charakteristikou osobitého a z veľkej časti remeselného spôsobu výroby je zárez v tvare kríža a vloženie chleba do pece, čím sa zabraňuje, aby kôrka chleba počas pečenia popraskala. V dôsledku toho vzniká kompaktný a hutný bochník s hladkou, hebkou a hrubou kôrkou, s tvrdou a bielou striedkou, s intenzívnou vôňou obilia a v ústach má príjemnú a mierne sladkú chuť.“

6. Aktualizovaná špecifikácia výrobku (len pre CHOP a CHZO)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

JEDNOTNÝ DOKUMENT

„PAN DE CRUZ DE CIUDAD REAL“

EÚ č.: PGI-ES-2210 – 13.1.2017

CHOP ( ) CHZO ( X )

1. Názov

„Pan de Cruz de Ciudad Real“

2. Členský štát alebo tretia krajina

Španielsko

3. Opis poľnohospodárskeho výrobku alebo potraviny

3.1. Druh produktu

Trieda 2.3. Chlieb, zákusky, koláče, cukrovinky, čajové pečivo a iné pekárske výrobky

3.2. Opis výrobku, na ktorý sa vzťahuje názov uvedený v bode 1

Výrobok, na ktorý sa vzťahuje chránené zemepisné označenie (CHZO) „Pan de Cruz de Ciudad Real“, je chlieb z pšeničnej múky, ktorý tvorí jeden celistvý a hutný kus. Veľký guľatý bochník má pevnú bielu striedku a hladkú kôrku. Na jeho vrchnej strane sú dva na seba kolmé hlboké zárezy v tvare kríža (ktorým vďačí za svoj názov). Na spodnej strane chleba sa nachádza anagram alebo logo CHZO.

Chlieb sa vyznačuje týmito osobitými vlastnosťami.

Chlieb pripravený a vyhotovený z tvrdého cesta z pšeničnej múky vykazuje tieto hodnoty: W medzi 140 – 200 a P/L medzi 0,5 – 1,0.

Tvar okrúhly a sploštený, s kôrkou.

Hrubá kôrka, od jedného do dvoch milimetrov, hebká a chrumkavá, zlatistej až svetlogaštanovej farby a chuti pražených obilnín.

Striedka bielej farby, jemnej štruktúry, hubovitá, hustá. Je bez dutín, podobná bavlne.

Chlieb má tieto organoleptické vlastnosti: striedka má intenzívnu vôňu obilia a v ústach má príjemnú, mierne sladkú chuť. Kôrka je hebká a v ústach chrumkavá, s chuťou pražených obilnín. Pri normálnych skladovacích podmienkach sa „Pan de Cruz de Ciudad Real“ môže konzumovať počas šiestich až siedmich dní.

Neobsahuje žiadnu pleseň, žiadne abnormálne rezíduá, ani žiadnu cudziu látku.

Maximálna vlhkosť striedky je 30 % a kyslosť bochníkov má hodnotu pH od 5 do 7.

Existuje vo forme veľkého chleba (750 – 850 g), malého chleba (550 – 650 g), jednolibrového chleba (libreta: 310 – 410 g) a žemlí (panecillo de cruz: 115 – 135 g).

3.3. Krmivo (len pri výrobkoch živočíšneho pôvodu) a suroviny (len pri spracovaných výrobkoch)

Pšeničná múka, ktorá má vykazuje tieto hodnoty: W medzi 140 – 200 a P/L medzi 0,5 – 1,0.

3.4. Špecifické kroky výroby, ktoré sa musia uskutočniť v označenej zemepisnej oblasti

Chleby, na ktoré sa vzťahuje CHZO „Pan de Cruz de Ciudad Real“, sú vyhotovené výlučne z pšeničnej múky, vody, soli, prírodných kvasníc a povolených prísad a látok na vylepšenie. Vlastnosti múky musia vykazovať tieto hodnoty: W medzi 140 – 200 a P/L medzi 0,5 – 1,0.

Priemerný ukazovateľ spracovania je 110 – 125 kg chleba na 100 kg múky, v závislosti od váhy bochníkov.

Proces výroby chleba, na ktorý sa vzťahuje chránené zemepisné označenie „Pan de Cruz de Ciudad Real“, obsahuje tieto kroky:

1. Miesenie

Cesto sa miesi v stroji na miesenie dostatočne dlhú dobu, kým nie je homogénne, to znamená počas 20 až 30 minút podľa typu stroja. Cesto nesmie vyjsť zo stroja pri teplote vyššej ako 24 – 25 °C.

2. Zjemňovanie

Spracovanie v stroji na zjemňovanie, najlepšie vybaveného lamelami, niekoľkokrát za sebou, kým nevznikne jemné a pružné cesto.

3. Váženie

Pretože ide o remeselne vyrobený chlieb, na jeho váženie sa používajú volumetrické a elektronické váhy alebo stroj na delenie cesta. Hmotnosť kúskov cesta, vyjadrená v gramoch, potrebná na výrobu jednotlivých bochníkov je: veľký chlieb od 900 do 1 000 g; malý chlieb od 660 do 760 g; jednolibrový chlieb od 370 do 470 g a žemle od 150 do 180 g.

4. Tvarovanie

Každý kúsok cesta sa ručne vypracuje do kužeľovitého tvaru, pričom ani minimálny zvyšok cesta sa nesmie prilepovať. Potom sa tento kus cesta sploští do tvaru kruhu a roztiahne. Cieľom je vytvoriť kruh s väčším priemerom, okraje sa preto stenčujú a v strede sa necháva viac cesta.

5. Kysnutie

Vytvarované chleby sú uložené na plechy pokryté látkou alebo plátnom. Kysnutie začína pri teplote prostredia, vzniká jemná kôrka. V miestnosti, kde prebieha kysnutie, sa má dodržiavať teplota vzduchu od 26 do 30 °C a jeho relatívna vlhkosť má byť od 40 do 45 %. Čas kysnutia sa pohybuje od 1 hodiny a 20 minút po 2 hodiny a 20 minút, podľa teploty prostredia.

6. Zárezy

Zárezy sa takisto vykonávajú ručne. Dva na seba kolmé zárezy v tvare kríža sú urobené na vrchnej strane vykysnutých chlebov. Potom je na druhej strane chlebov, čiže na ich spodnej strane, vyznačené logo CHZO „Pan de Cruz de Ciudad Real“. Logo na veľkom a na malom chlebe má priemer 6 centimetrov a priemer loga na jednolibrovom chlebe a žemliach je 4 centimetre. Nakoniec, aby sa zárezy vytvorením kôrky spevnili, nechajú sa bochníky stáť 10 až 15 minút.

7. Sádzanie do pece

Chlieb sa do pece sádže ručne pomocou lopaty, jeho vrchná strana je obrátená smerom dolu.

8. Pečenie v peci

Tento chlieb sa pečie v peciach so žiaruvzdornými podložnými doskami a stenami. Celkový čas doba pečenia je od 30 do 50 minút. Počas prvých pätnástich minút musí teplota v peci dosahovať 250 °C a počas zostávajúceho času (od 15 do 35 minút) musí byť teplota znížená na približne 200 °C.

9. Vyberanie z pece

Chlieb sa vyberá z pece lopatou a ukladá sa na vozíky s drevenými policami, ktoré uľahčujú vetranie a chladnutie. Po vychladnutí sa chlieb môže expedovať.

Maximálna povolená vlhkosť je 30 % a kyslosť bochníkov má hodnotu pH od 5 do 7.

3.5. Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

—

3.6. Špecifické pravidlá označovania výrobku, na ktorý sa vzťahuje registrovaný názov

Chleby, na ktoré sa vzťahuje toto chránené zemepisné označenie, sú pre zaručenie správnej identifikácie označené takto:

Na vrchnej strane majú chleby dva na seba kolmé hlboké zárezy v tvare kríža.

Na svojej spodnej strane majú chleby anagram alebo logo CHZO, ktoré tvoria malé perforácie v kôrke.

4. Stručné vymedzenie zemepisnej oblasti

Oblasť, v ktorej sa vyrába chlieb, na ktorý sa vzťahuje chránené zemepisné označenie „Pan de Cruz de Ciudad Real“, zahŕňa všetky obce v provincii Ciudad Real.

5. Súvislosť so zemepisnou oblasťou

Pre podnebie zemepisnej oblasti sú charakteristické teploty a vlhkosť, ktoré umožňujú kysnutie pri teplote prostredia. Teplota vzduchu v miestnosti na kysnutie sa pohybuje medzi 26 a 30 °C a jeho relatívna vlhkosť je od 40 do 45 %.

Toto sú špecifické vlastnosti remeselnej výroby slávneho chleba „Pan de Cruz de Ciudad Real“:

Ručné tvarovanie a ručne vykonané zárezy, na vrchnej strane zárezy v tvare kríža, na spodnej strane perforácie označenia a odležanie chleba počas 10 až 15 minút pred jeho vsadením do pece so zárezom v tvare kríža smerom dolu.

Hlavnou charakteristikou osobitého a z veľkej časti remeselného spôsobu výroby je zárez v tvare kríža a vloženie chleba do pece, čím sa zabraňuje, aby kôrka chleba počas pečenia popraskala. V dôsledku toho vzniká kompaktný a hutný bochník s hladkou, hebkou a hrubou kôrkou, s tvrdou a bielou striedkou, s intenzívnou vôňou obilia a v ústach má príjemnú a mierne sladkú chuť.

Odkaz na uverejnenie špecifikácie

(článok 6 ods. 1 druhý pododsek tohto nariadenia)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

(1) Ú. v. EÚ L 179, 19.6.2014, s. 17.

(2) Ú. v. EÚ L 343, 14.12.2012, s. 1.